Up-20/92
Natisni
Opravilna št.:
Up-20/92
Datum odločitve:
24. 9. 1996
ECLI:
ECLI:SI:USRS:1996:Up.20.92
Akt:
Ustavni pritožbi S. K. in V. G. proti nezakonitemu ravnanju Predsedstva ZZBS in predsednika Predsedstva Republike Slovenije M.K.
Izrek:
Ustavni pritožbi S. K. in V. G. proti nezakonitemu ravnanju Predsedstva ZZBS in predsednika Predsedstva Republike Slovenije M. K. se zavržeta.
Evidenčni stavek:
Pritožnika v ustavni pritožbi nista navedla izpodbijanih posamičnih aktov in ustavnih pravic, ki naj bi jima bile z njimi kršene, ter nista izkazala obstoja procesne predpostavke izčrpanosti pravnih sredstev. Ker na poziv k dopolnitvi ustavne pritožbe v danem jima roku nista odgovorila, je Ustavno sodišče njuni ustavni pritožbi zavrglo.
Geslo:
Nepopolna ustavna pritožba.
Pravna podlaga:
Zakon o pravdnem postopku (ZPP), 145. čl.

Zakon o Ustavnem sodišču (ZUstS), 54., 6., 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
3. 12. 1992
Vrsta odločitve:
sklep
Vrsta rešitve:
zavrženje
Dokument:
US18014
Up-20/92
24.9.1996
S K L E P
Ustavno sodišče je v postopku za preizkus ustavnih pritožb S. K. iz K. in V. G. iz K. na seji senata dne 24. septembra 1996 s k l e n i l o :
Ustavni pritožbi S. K. in V. G. proti nezakonitemu ravnanju Predsedstva ZZBS in predsednika Predsedstva Republike Slovenije M. K. se zavržeta.
O b r a z l o ž i t e v
1. Pritožnika sta dne 3. decembra 1992 vložila ustavno pritožbo zoper nezakonito ravnanje Predsedstva ZZBS (v nadaljevanju:
Predsedstva ZZB) in tedanjega predsednika Predsedstva Republike Slovenije M. K. Predlagala sta, da naj se začasno prepove delovanje ZZB; da naj se ugotovi nepošteno ravnanje M. K. v boju za volilce na predsedniških volitvah; da naj Ustavno sodišče odloči o primernosti njegove kandidature; da naj Združena lista poda slovesno izjavo, da se odpoveduje komunistično-leninistični ideologiji nasilja in da naj se volitve preložijo na 20. december 1992.
2. Prvi pritožnik je v ustavni pritožbi navedel, da je ustavno pritožbo vložil v imenu DEMOS - KZL. Pozvan k predložitvi pooblastila za zastopanje na dopis Ustavnega sodišča ni odgovoril. Zato je Ustavno sodišče kot pritožnika štelo vlagatelja, ki je ustavno pritožbo podpisal.
3. Oba pritožnika sta bila na podlagi drugega odstavka 54. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) pozvana k dopolnitvi ustavne pritožbe.
Ustavni pritožbi namreč niso bili priloženi izpodbijani akti; pritožnika nista izkazala obstoja procesne predpostavke izčrpanosti pravnega sredstev; pritožnika tudi nista navedla, katere ustavne pravice naj bi jima bila kršene. Prvemu pritožniku je bil dopis vročen 6. maja 1996. Niti v petnajstdnevnem roku niti do dneva izdaje te odločbe ni odgovoril. Vročitev dopisa drugemu pritožniku je bila trikrat neuspešna. Ob smiselni uporabi 145. člena Zakona o pravdnem postopku v zvezi s 6. členom ZUstS je Ustavno sodišče opravilo vročitev z nabitjem na sodno desko Ustavnega sodišča. Rok za dopolnitev ustavne pritožbe je potekel 31. julija 1996. Drugi pritožnik ustavne pritožbe niti v tem roku niti do dneva izdaje te odločitve ni odgovoril.
4. Ker pritožnika ustavne pritožbe nista dopolnila, je Ustavno sodišče ustavni pritožbi zavrglo.
5. Senat Ustavnega sodišča je ta sklep sprejel na podlagi četrte alinee prvega odstavka 55. člena ZUstS v sestavi: predsednik senata dr. Lovro Šturm in sodnika dr. Tone Jerovšek in mag. Matevž Krivic.
Predsednik senata
dr. Lovro Šturm